Żewġ persuni l-isptar wara inċident bil-mutur fin-Naxxar
Imtella' Awwissu 19, 2020 - Aġġornata 19 Ta' Awwissu, 2020 10:13am Raġel u mara, x'iktarx it-tnejn min-Nepal, ittieħdu l-isptar Mater Dei wara li kienu involuti f'inċident bil-mutur dalgħodu. Il-każ seħħ fi Triq is-Salini n-Naxxar għall-ħabta tas-sitta u nofs ta' dalgħodu meta l-mutur misjuq minn raġel ta' 23 sena min-Nepal, residenti l-Imsida, għal xi raġuni ħabat ma' crash barrier. Passiġġiera miegħu kellu mara li d-dettalji tagħhom għadhom deħlin iżda jidher li hi min-Nepal ukoll. Mal-ħabta biċċiet tal-mutur taru għan-naħa l-oħra tat-triq u laqtu vettura li kienet ġejja mid-direzzjoni opposta. Iż-żewġ persuni li kienu fuq il-mutur ittieħdu l-isptar fejn aktar tard ġew iċċertifikati li weġġgħu gravi.